伊莎貝雅珍妮

伊莎貝雅珍妮，係法國女演員兼歌手，1970年代開始活躍，攞過5次凱撒獎最佳女主角，亦有兩次入圍奧斯卡最佳女主角獎嘅提名，又先後贏過康城同柏林影展嘅影后。

早年生活
佢喺法國巴黎第十七大區出世，爸爸係阿爾及利亞君士坦丁的卡拜爾族人，媽媽係德國巴伐利亞天主教徒。由於佢喺一個雙語家庭成長，佢無論德語、法語都好鬼流利。十二歲時，佢贏咗校際朗誦比賽，就開始喺業餘劇場登台表演。

演藝事業
十四歲時，佢演出咗電影處女作《Le Petit bougnat》。1972年，十六歲嘅佢加入法蘭西喜劇學院，喺演出莫里哀《學院派女生》一劇嘅女主角而獲得好評，迅即離開劇場投入電影業。參演1974年電影《撑摑》引起杜魯福注意，認為係佢寫好五年嘅劇本《情淚種情花》嘅女主角人選。《情》片令佢得到影評人好評，美國著名影評人人寶琳凱爾更盛讚佢具備驚人表演天赋。 同時，雅珍妮亦憑呢套片得到奧斯卡金像獎最佳女主角提名。之後，佢又演出德國導演荷索嘅《吸血殭屍》。

1981年，佢憑電影《四重奏》同《着魔》中嘅演出獲頒康城影展最佳女演員獎。之後一年，佢憑後者摘得首個法國凱撒電影獎影后桂冠。1983年，佢憑電影影片《L'été meurtrier》再奪法國凱撒獎影后。同年，佢發行咗法語流行音樂唱片，由法國著名音樂人沙治基斯保填詞兼製作。唱片同名主打歌的音樂錄影帶由洛比桑導演。

1988年由佢監製、Bruno Nuytten執導嘅影片《羅丹的情人》令佢贏咗第三個凱撒獎影后，又獲得第二個奧斯卡影后提名，成為第一個兩度獲得提名奧斯卡最佳女主角嘅法國演員。該片仲得到提名為當年嘅「奧斯卡最佳外語片獎」，又令佢贏得第39屆柏林國際電影節影后。佢第四個凱撒獎最佳女主角在1994年嘅《瑪歌皇后》，而2009年佢就憑《Miss發狂》令佢五奪凱撒獎影后。

私生活
1979年佢同攝影師兼導演Bruno Nuytten生咗一個仔。

1986年10月，佢接受訪問披露自己嘅阿拉伯血統。當年，阿爾及利亞裔人畀法國認為係社會階梯上嘅最底層。雅珍妮公開自己阿爾及利亞裔身份後，開始出現佢患上愛滋病而死嘅傳聞。謠傳似層層嘅程度，令佢要喺1987年1月18號，要親身上法國TF1電視台晚間新聞節目上證明自己仲係生勾勾。

1989年至1995年間，佢同英國影星丹尼爾戴路易斯交往，但男方喺佢懷孕7個月時用傳真提出分手，令佢深感沮喪，兩人嘅仔喺1995年出世。佢之後曾經同作曲家Jean-Michel Jarre訂婚，二人喺2004年分手。

作品

電影
1970 Le Petit Bougnat
1972 Faustine et le Bel Été 
1974 Ariane de
1974 撐摑 (La Gifle)
1975 情淚種情花 (L'Histoire d'Adèle H.)
1976 Barocco
1976 怪房客 (Le Locataire)
1977 兩夫妻 (Violette et François)
1978 膽大生毛 (Driver)
1979 吸血殭屍 (Nosferatu, fantôme de la nuit)
1979 布朗蒂姊妹 (Les Sœurs Brontë) 
1981 Clara et les Chics Types
1981 四重奏 (Quartet)
1981 着魔 (Possession)
1981 L’Année prochaine si tout va bien
1982 Tout feu, tout flamme
1982 Antonieta
1983 Mortelle Randonnée
1983 L’Été meurtrier
1985 地下通道 (Subway)
1987 飛越迷城 (Ishtar)
1988 羅丹的情人 (Camille Claudel)
1993 毒緣 (Toxic Affair)
1994 瑪歌皇后 (La Reine Margot)
1996 孽迷宮 (Diabolique)
1998 Paparazzi
2002 La Repentie
2002 Adolphe
2003 亂世情花 (Bon Voyage)
2003 Monsieur Ibrahim et les Fleurs du Coran
2008 Miss發狂(La Journée de la jupe)
2010 我的古董電單車 (Mammuth)
2010 Raiponce
2012 Davie et Madame Hensen
2013 Ishkq in Paris
2014 Sous les jupes des filles
2016 Carole Matthieu
2018 盡在掌握中 (Le monde est à toi)
2020 Sœurs 
2022 彼特的苦淚 (Peter von Kant)
2022 虛情假意 (Mascarade)

攷

拎

Play It Again網頁伊莎貝雅珍妮作品香港中文譯名

法國人
法國女歌手
法國女演員